བཤགས་རྒྱུད་ལས་རུ་ཏྲའི་སྨྲེ་བཤགས་དང་ལྟ་བའི་ཀློང་བཤགས་གཉིས་ངེས་པར་འདོན།སྤྲོ་ན་ཐེག་པ་ལམ་ཞུགས་དབང་བཞི་ཡོངས་རྫོགས་རིག་འཛིན་ཡབ་ཡུམ་གང་མོས། བདེ་གཤེགས་སྤྱི་བཤགས་རྣམས་ཀྱང་གཏོང་བར་བྱའོ། སྐབས་འདིར་སྨན་རཀ་གཏོར་གསུམ་དང་མར་མེའི་སྐོང་བ་བྱང་གཏེར་རང་ཤར་ལས་བྱུང་བའི་སྐོང་བ་

སོགས་ཚང་བར་དང་། སྙེན་སྒྲུབ་ལས་བྱུང་བའི་མར་མེའི་སྨོན་ལམ། ཧཱུྃ༔ དུར་ཁྲོད༴ སོགས་རྗོད། འདིར་སྨན་སོགས་སོ་སོའི་དབུར་མི་ཕམ་རིན་པོ་ཆེའི་བྱིན་རླབས་དང་ཆེ་བ་སྐྱེད་པ་སོ་སོར་སྦྱར་ན་ལེགས་ཤིང་མིན་ཀྱང་རུང། དེ་ནས་ཚོགས། ཧོ༔ དགོངས་སུ༴ ནས། བཀའ་དྲིན་ཆེ་ལགས། ཞེས་པའི་བར་ཞུ་ལན་བྱ། རྃ་ཡྃ་ཁྃ༔ ནས། ཁཱ་ཧི༔ བར། གནམ་ཆོས་སྔོན་སྐོང་། ཚོགས་འགུགས་སྤྱི་འགྲོས། ཕུར་ཐུན་དང་། དོན་བདུན་བརྒྱད་མའི་སྔགས་ཙམ་གྱིས་སྒྲོལ་ཞིང་། བདེ་གཤེགས་སྒྲུབ་པ༴ སོགས། ཐུགས་དམ་བསྐང་། བར་སྐང་རྫས་བྱིན་བརླབ། མདངས་སྐོང་ཆེན་མོ། ཧཱུྃ༔ དབུས་ནས༴ སོགས། སྩོལ་བར་ཚང་བར་བཏང་། རྣལ་འབྱོར་རྒྱུན་དབང་གཏེར་གཞུང་ཙམ་གྱིས་བདག་འཇུག་བླངས་བས་སྔགས་སྡོམ་སོགས་ཀྱི་བར། ཧེ་རུ་ཀ་དགུའི་སོགས་སྨོན་ལམ་རྗོད། ༈ ཚར་གཉིས་པ། ཡང་དག་དོན་ལ༴ གསང་རྫོགས་ལས་བྱང་དང་ཕྱོགས་གཉིས་གོང་མའི་ཕྱག་རྒྱུན་བཞིན་སྤྲད་ལ་སྙེན་པ་མ་རྫོགས་བར་དང་དགེ་བསྔོ་བཅས་གྲུབ་ནས་བསངས་སྐྱེམས་སོགས་མཆོད་ཅིང་བདེ་འདུས་མཆོད་པ་ཕུད་སྐོང་ཚང་བར་བཏང་། དེ་ནས་ན་རཀ་སྐོང་བཤགས། བླ་མ་རྒྱལ་བ༴ སོགས༴ ཨེ་མ་ཧོཿ ཕྱོགས་བཅུ་དུས་བཞི༴ ནས་ཡིག་བརྒྱ་བརྒྱ་རྩ། གཞུང་བཤགས། སྔ་མའི་མཚམས་སུ་རྩ་ལྟུང་བཅུའི་ཁ་སྒྱུར་དང་། ཀློང་བཤགས་

སྨན་རཀ་གཏོར་མ་མར་མེའི་སྐོང་བ་སྨོན་ལམ་བཅས་གྲུབ་ནས། ཨོཾ་སརྦ༴ སོགས། ཚོགས་གབ་སྤྲད། སྐོང་བ་བར། སྐོང་རྫས་བྱིན་རླབས་བདེར་འདུས་རྒྱུ་སྐོང་དང་། གཞུང་ནི་ཚོགས་ཕུད། བསྔོ་སྐོང་བཤགས་པ། ཆེ་བསྐྱེད་འགུགས་བསྒྲལ་ཞལ་བསྟབ་དབང་ལེན་འཁྱུག་ཙམ་དྲང་བ། ལྷག་མ་བཅས་གཏང་། ༈ ཡང་། བདེ་གཤེགས༴ སོགས། ལས་བྱང་རྐྱང་རྒྱུག་འཛབ་སྙེན་བསྡུས་པ་བཅས་གྲུབ་ནས་ན་རཀ་སྐོང་བཤགས་ནང་ལྟར་ཚོགས་སྐོང་བར། སྔ་སྲུང་ཕྱག་དྲུག་བདེན་སྟོབས་བཅས་སོགས་ནས་གླིང་བཞི་ལོངས་ཀྱི་སྐོང་བ་ཚར་མང་དང་གཞན་ཚར་གཉིས་ཡན་བཏང་ན་ས་ལྟར་འདོན། ཚར་གྲངས་བཞི་ཡན་བཏང་ན་སྐྱེད་རྫོགས་ཆུང་བའི་སྐོང་བ་དང་། གསང་རྫོགས་མདངས་སྐོང་བམ་སྐོང་སོགས་རེས་མོས་གཏང་། དཔེ་སོགས་འབྱོར་ན་རང་ཤར་ལས་བྱང་དང་མདངས་སྐོང་སོགས་ཀྱང་གཏོང་ན་ཤིན་ཏུ་ལེགས། ཚར་རྗེས་མའི་ཕྱག་འཚལ་འགོར། གསང་རྫོགས་དྲེགས་གསོལ་གདོན། ཚོགས་བསྒྲལ་མགོར་སྤྱིར་སྐུལ་དང་། སྒོས་སྐུལ་ཆེ་ཆུང་ཅི་རིགས་སྦྱར་རོ།ནུབ་མོ། དཀར་གཏོར། གཏོར་འགུགས། ཧཱུྃ༔ སྔོན་ཚེ༴ སོགས། ཆད་བརྟན། འགུགས་པ། ཧཱུྃ༔ དགྲ་བགེགས༴ སོགས། མནན་པར་གསང་རྫོགས་ལྟར་མཐར་ཆགས་སུ་སྦྱར་བས་རྡོ་རྗེའི་ཐེག་པའི་ལམ་གྱི་གཞུང་ཟན་ཏེ་སྙེན་སྒྲུབ་སོགས་ཐབས་གཞན་ལ་མ་

འབད་ཀྱང་རིག་པ་འཛིན་པའི་ས་ལ་ལོངས་སྤྱོད་པར་འགྱུར་ཞིང་། ཚེ་འདིར་ཡང་བར་ཆད་སེལ་བའི་ཐབས་རྨད་དུ་བྱུང་བ་ཏེ་སྔོན་ཁ་བཏོན་དྲི་མེད་བཤགས་རྒྱུད་དང་། ཟླ་རེ་བཞིན་དུ་དོང་སྤྲུག་གི་ཆོ་ག་མཛད་པས་ལོ་ཙ་བ་བཙོན་འགྲུས་སྐུ་ཚེ་བསྲིངས་བ་བཀའ་ཐང་ནས་གསུངས་པ་ལྟར་ངེས་པ་ཡང་དག་པའོ། གསུམ་པ་གཏོར་མ་ཁ་སྐོང་འོག་གི་ཚིག་འདས་ལ་ཕན་གདགས་པའི་ཆོ་ག་ཆུན་གཅིག་ཏུ་བསྒྲིལ་ཏེ་ལག་ཏུ་ལེན་པ་ལ་སྐྱབས་སེམས་གྲུབ་ནས་ཆ་གསུམ་གཏོར་མ་བར་པ་དང་ཐ་མ་གཏང་། ཧཱུྃ༔ བདེ་གཤེགས༴ སོགས་ནས་མཚམས་བཅད་མཇུག ཧཱུྃ་མཐར་ཆ་གསུམ་དང་པོའི་བྱིན་རླབས་དང་། སྔགས་བསྔོ་གྲུབ་ནས། གཤིན་ལས། སྔོན་སྟོན་པ༴ སོགས། གསོལ་ལོ༔ བར་ཆ་གསུམ། ཤར་ཕྱོགས་རྡོ་རྗེ༴ སོགས། དཀྱིལ་འཁོར་གྱི་ལྷོར་རིགས་དྲུག་གི་དར་དང་མཚན། མདོར་ན་སོ་ཐར་སྐབས་གཞི་གསུམ་གྱི་ཆོ་ག་སོགས་དང་མཚུངས་པར་སྔགས་ཀྱི་གསོ་སྦྱོང་མེད་དུ་མི་རུང་པའི་རྒྱུ་མཚན་དང་ཕན་ཡོན་རྒྱས་པར་རྡོ་རྗེ་ཐེག་པའི་རྒྱུད་སྡེ་ཆེན་པོ་རྣམས་སུ་གསལ་ཞིང་། བྱང་སྡོམ་ལ་གཤིན་ལས། ཨེ་རམ༴ སྣོད་ཀྱི༴ སོགས་ཉིན་རྣམས་འབྱིན་འཇུག་བཅས་བདེན་བརྡར། དཀོན་མཆོག༴ ནས། མཆིས་ཤིག༔ བར་ལན་གསུམ། གང་དག༴ ནས་བུམ་པ་བཅའ་

ཞིང་གཞུང་གསལ་ཞི་བའི་གཟུངས་སྔགས་ཟློ་བ་ནས། ཕྱེ་བར་བསམ༔ བར་ལས་བྱང་། ཧཱུྃ༔ སྣང་སྲིད༴ ནས། ཛཿཧོ༔ བར། གཤིན་དོན། ཧོ༔ དེ་བཞིན༴ ནས། བྱེད་པར་བསམ། ལས་བྱང་། ཨོཾ༔ ཁམས་གསུམ༴ ནས། ཧཱུྃ་ཕཊ༔ བར། གཤིན་ལས། ཧཱུྃ༔ ཞེས་ནས༴ བཤགས་པ་རྫོགས་པར་དང་ཞི་བའི་འཛབ། ཧཱུྃ༔ ཞི་བ༴ ནས། མཛོད༔ གཤིན་ལས། བྷྲུྃ་ཛ༴ སྐུ་གསལ་བར་གྱུར་པ་ནི་སྙེན་སྐོང་སྟོང་ཚིག་བཅས། ཁྲོ་བོའི་འཛབ་དབྱངས་དབྱེ་ལ།གཤེིན་ལས། ཧཱུྃ༔ དབུས་ཕྱོགས༴ ནས། མེད་པར་བསམ། བར། ཆེ་མཆོག་སྙེན་པ་དཔལ་དགུ་འབྲེལ་གཤམ། ཁྱུང་། སྤྱི་དྲིལ། ཧེ་རུ་ཀའི་ཡིག་བརྒྱ་བཅས་དང་ཀུན་གྱི་གཤམ་བུ་གནས་འདྲེན་མགོར་བྱུང་བའི་སྤེལ་ཚིག་བཏང་ཁ་སྐོང་མཆོད་བསྟོད་སོགས། བུམ་སྐྱེད། ཕྱག་བཤགས་ནས། མདངས་སྐོང་མཐའ་བར་གཞུང་ལྟར། དྲང་བའི་སྐབས་གཤིན་ལས། ཧོ༔ རྡོ་རྗེ་སློབ་དཔོན༴ གྱུར་ཅིག༔ བར་མཚན་བྱང་ལ་ཚོགས་གཞག ལྷག་མ་བཏང་གྲུབ་ནས། གཤིན་ལས། ཨེ་རྃ་སྣོད་ཀྱི༴ ནས། ཤེས་པ་བསྟིམ༔ བར། གནས་འདྲེན། ཧཱུྃ༔ དཀོན་མཆོག་མཐུ་དང་༴ ནས། ནྲི་ཛ་ཛ༔ བར། དཀོན་མཆོག་གསུམ༴ མཆིས་ཤིག༔ བར་ལན་གསུམ། སྦྱང་བ། རྃ་ཁྃ་ཁྃ༔ ཨོཾ་ཨཱཿཧཱུྃ༔ གིས་བསང་སྦྱང་བྱིན་

བ རླབ། ཨོཾ་སརྦ་བྷུ་ཏ་ཨ་ཀརྴ་ཡ་ཛ༔ བར་བཀུག ཞི་སྦྱོང། ན་མ༴ སོགས་ལན་གསུམ་ཕྱེད་མ། སུམྦྷ༴ སོགས། དྲག་པོ་ལས་བྱང་དབང་བསྐུར། ཧཱུྃ། བདེ་གཤེགས༴ ཕྲིན་ལས་མཛོད༔ བར། གནས་འདྲེན། ཧཱུྃ༔ ང་ནི། ནས། བརླག༔ བར། ན་མོ། རྗེ་བཙུན༴ སོགས་བདེན་བརྡར། གཤིན་ལས། གང་དག༴ སོགས། གྱུར་ཅིག༔ བར། སུམྦྷ་ནི་སོགས་ལན་གསུམ། ཕུར་ཐུན། ཧཱུྃ༔ ཆོས་ཀྱི༴ ནས། རློགས༔ དྲག་སྔགས་སོ་ལྔ་བཅས། སླར་གཤིན་ལས། ནྲི་ཛ། ནས། ཤ་ཡ་ཨ༔ བར། སྐབས་འདིར་ཁྲུས་རྒྱས་པར་སྤྲོ་ན་གཞན་ནས་བླང་། མ་སྤྲོས་ཀྱང་གཞུང་ནས་མ་གསུངས། གཤིན་ལས། ཤར༴ལྷོ། ནས། ཏྲ་ཐ༔ བར། འོག་ཏུ་རྡོ་འགེགས། ཛྭ་ལ་རཾ༔ ནས་ཚུལ་དུ་བཀོད་བར་དམྱལ་བའི་དལ་ལ་བཞག་ནས་འདྲེན་ནོ། ཧཱུྃ༔ ང་ནི་བདེ་གཤེགས༴ སྡུག་བསྔལ་སྦྱོང༔ གཤིན་ལས། ད་ཧ་ད་ཧ༴ ནས་སྲེག་སྦྱོང་། ན་མོ་རཏྣ༴ ནས། ཀུ་རུ་ཡེ་སྭ་ཧཱ༔ བར་གཤིན་ལས། དེ་ནས། རྐང་མཐིལ༴ ནས། པྲེ་ལ་ཐིམ། བར་གནས་འདྲེན། ནེ་ཝིདྱ༴ སོགས་ནས། ཧཱུྃ་ཕཊ༔ བར་དེས་དམྱལ་བར་སོང་། ཧཱུྃ་ཕཊ༴ ནས། སྦྱོང་བར། གཤིན་ལས། པ་ཙ༴ སོགས། ཕཊ༔ བར། གནས་འདྲེན ། ཀཾ་ཀ༴ ནས། སྭ་ཧཱ༔ བར། གཤིན་ལས་

དེང་ནས༴ སོགས་འགྲེལ་ནས་ཁ་སྒྱུར་ཟུར་གསལ་བཞིན། དུད་འགྲོ་ནས་ལྷ་མ་གྲུབ་པར་འདོན་ཚར་ནས་གཤིན་ལས། སེམས་ཅན་ཆེན་པོ་ཁྱོད༴ ནས། གྱུར་ཅིག༔བར། གཞུང་གི་དགོངས་པར་འདི་ཡན་ཆད་རིགས་དྲུག་སོ་སོར་ཉིན་རེ་བཞིན་ནན་ཏན་བྱས་ནས་བདུན་ཚིགས་སྟེང་ལས་སྦྱོར་ལ་འཇུག་པ་ཡིན་ཀྱང་ད་ལྟའི་ཕྱག་བཞེས་ལ་སྟབས་གཅིག་ཏུ་སྐྱོར་བ་ཁྱབ་ཆེ་བས་གང་ལ་མོས་པ་ལྟར་གྱིས། འདིར་སྒོ་ལྔའི་བགེགས་བསྒྲལ་བའི་ཁ་ཊྃ་སོགས་འདུ་བྱ་ཞིང་མཚན་དལ་གྲུ་གསུམ་དུ་བཞག་ལ་གཤིན་ལས། ཀུན་ཏུ་བཟང་པོའི༴ སོགས་ནས། ནུས་པ་དང་ལྡན་པར་གྱུར༔ བར། གནས་འདྲེན། ཧཱུྃ༔ ཉོན་ཅིག༴ ནས། བཛྲ་པྲ་ཝེ་ཤ༴ སྒོ་ཕྱེས། གཤིན་ལས། འོ་ད་ཅི་ནས༴ སོགས་བུམ་པའི་དབང་བསྐུར་རོ༔ གནས་འདྲེན། ཧཱུྃཿབུམ་པར་ཤོག༴ ནས་གཤིན་ལས། བཛྲ་ཀ་ལ༴ ནས། ཨཱ༔ བར་གནས་འདྲེན། ཨོཾ་ཨཱ༴ སོགས་གཤིན་ལས། འདི་ཞེས་བྱ༴ སོགས། ཡིག་བརྒྱའི་མཐར་གནས་འདྲེན། ཧཱུྃ་ཆེ༔མཆོག༴ སོགས་ཀྱིས་བསྐུལ་ཏེ་སྔགས་གཤམ་བཅས་ཁྲུས་བྱ། གཤིན་ལས། ཧཱུྃ༔སྐྱེ་མེད༴ སོགས། མེད་པར་སྤྱོད༔ བར། ཟས་སྣ་ཚོགས་ལ་བཞག་ཅིང་། ཨ་ཀ་རོ ས་བྱིན་བརླབ། གསང་རྫོགས་ཀྱི་ཟས་གཏད་གང་ལྕོགས་དང་། གཤིན་ལས་

དགྱེས་མཆོག༴ ནས། འདི་ལ་རོལ། ཀློང་བཤགས། ཨོཾ། ཆོས་ཀྱི༴ སོགས། གནས་འདྲེན། ཧཱུྃ༔ཉོན་ཅིག༴ ནས་ཡིག་ཆུང་དང་། ཐིམ་ཧོ། བར་འོག་གི ཧཱུྃ༔དུས་གསུམ༴ ནས། སྭ་ཧཱ། བར། གོང་དུ། ཧོ༔ལྷ་དང༴ ནས། ཤོག༔ བར། གཤིན་ལས། རིག་འཛིན༴ སོགས། འགྱེད་པར་ཤོག༔ བར་དང་གཞན་ཡང་སྨོན་ལམ་ཅི་རིགས་པར་གདབ་པོ། འདི་ཡི་རིགས་དྲུག་སྦྱོང་བའི་གནས་ཡིག་དཔེ་མི་དག་པས། སྲེག་སྦྱོང་རོ་ཡི་ལས་དང་བསྡུར་ནས་འཀོད་པའོ། ༈ འདིར་ཞར་བྱུང་དུ་རོ་སྲེག་བྱེད་ན། སྤྱིར་རྒྱས་བས་གཤིན་པོའི་སྒྲིབ་སྦྱང་གི་གཙོ་འཁོར་ཕུང་པོ་སྲེག་སྦྱོང་ཉིད་ངན་སོང་སྦྱོང་བའི་རྟོགས་པ་སོགས་ལས་ཁྱད་པར་དུ་བསྟན་ཅིང་འཕགས་བོད་ཀྱི་རྡོ་རྗེ་འཛིན་པ་ཆེན་པོ་དག་གིས་བཀྲལ་བའི་གཞུང་ཤིན་ཏུ་མང་བ་ལས་འདིར་གུ་རུ་རིན་པོ་ཆེས་བཀའ་བརྒྱད་རྣམ་པ་གསུམ་གྱི་གཞུང་ལས་ལན་གཅིག་མ་ཡིན་པར་བསྟན་ཅིང་བསྔགས་པར་མཛད་པ་ལས་བདེ་འདུས་ཀྱི་དགོངས་པ་ལྟར་བཀྲལ་བ་ལས།བདེ་གསང་གང་རུང་གི་གཞུང་བུམ་སྒྲུབ་དང་བཅས་པ་གྲུབ་ནས་རོ་ཡི་སར་ཕྱིན་ཏེ། བདག་དཔལ་ཆེན་པོར་སོགས་བདེན་འགུགས་ལན་གསུམ་ནས་འབྱིན་འཇུག་མ་ནོར་བས། ཁུགས་པར་བསམ་བར་དང་། འཇིག་རྟེན་འདི་ནས་སོགས་ཡོན་བདག་དང་ཞུུ་ལན་བྱ་ཞིང་། ཆེན་པོ་སྦྱིན༔

བར། འདིར་རོ་ལ་དབང་ཆེ་ཆུང་ཇི་རིགས་བསྐུར། སྤྱི་བོར་ཨོཾ་སོགས་དྲི་འདོན་སྦྲགས། རློབ་པར་མཛོད༔ དེ་ནས་ཞག་གྲངས་ཇི་ཙམ་འོས་པའི་ཚེ་སྐོང་ཆོག་གཞུང་བཞིན་ལས། སྐབས་སྐབས་དུར་ཁྲོད་བྱིན་འབེབས་གཏང་། སྙེན་པ་སྒྲུབ་སྐབས་རོ་ལ་གཟུངས་ཕྱག་གདགས་ལ། ཧཱུྃ་བཛྲ་ས་ཏྭ༴ སོགས་དམིགས་བཟླས་མཐར། འོད་ཟེར༴ འོ། བར་དངོས་གཞི་རོ་སྲེག་ཁང་དུ་གཞུག་བདུད་རྩི་ལྔ་ཕྲད་དམ་སྐྱོབས་སུ་གྱུར་པའི་སྨན་དང་ཆོས་སྨན་སྦགས་པ་གཞན་ཏིལ་དང་ཀུ་ཤ་སོགས་སྤྱི་འགྲོའི་རྫས་དང་མར་ཁུ། ཡམ་ཤིང་སོགས་འདུ་བྱ། ལས་བྱང་ཚོགས་དྲང་བ་ཡན་གྲུབ་ནས་དབྱངས་རོལ་བཅས་དུར་ཁྲོད་བྱིན་ཆེན་ལས་བྱང་། ཧཱུྃ༔བདེ་གཤེགས༴ སོགས་མཆོད་པ་བྱིན་རླབས། སྭ་ཧཱ༔ བར་སྲེག་རྫས་ཀྱི་སྤྱི་ལྟར་བརླབ། ཨོཾ་བ་སུ་ལ༴ སོགས། དམ་ཚིག་མེ་ལྷ་གསལ་བ་ལས༴ འོག་གི་བསྟོད་པའི་ནང་། མེ་ལྷ་ཨཀྣེ་ནས། འོད་ཟེར་འབར༔ གོང་གི ཧཱུྃ༔ཚུར་གཤེགས༴ སོགས། གོང་གི ཨོཾ་ཤག་རཾ་སོགས་ཀྱིས་དགང་བླུག་ལན་གསུམ་དང་ཡམ་ཤིང་ཁ་ནས་འབུལ། ཨོཾ་ཡེ་ཤེས་སོགས། སྭ་ཧཱ༔ བར་དང་། ཨོཾཨཀྣེ་དེ་བཱ་རཏྣ་གུ་ཡ་པཉྩ་ཨ་མྲྀ་ཏ་ཚེ་ལས་འདས་པའི་ལས་ངན་སྡིག་སྒྲིབ་ཐམས་ཅད་ཤནྟིང་ཀུ་རུ་ཡེ་སྭ་ཧཱ༔ བརྒྱ་སྟོང་དང་། བྲམ་ཟེ་དྲང་༴ ནས། དཔང་པོར་བཞུགས་

སུ་གསོལ༔ རབ་ཞི་བ། རང་བཞིན་གྲུབ་པའི༴ ཨོཾ་བོ་དྡྷི༴ སོགས་ཀྱིས་དགང་བླུག་དང་ཡམ་ཤིང་འབུལ། ཨོཾ་ཡེ་ཤེས་སོགས། བདག་ཅག་ཞི་བའི་ལྷ་ལ༴ ཞེས་ཁ་སྒྱུར། སྭ་ཧཱ༔ བར། ཨོཾ་བོ་དྡྷི་སོགས། རཏྣ་གུ་ཡ༴ སོགས་སྤེལ་བ་བརྒྱ་སྟོང་། ཧཱུྃ༔ཆོས་སྐུ༴ སོགས། ཕྱག་འཚལ་བསྟོད། གང་གི བདེ་གཤེགས་ཞི་བའིལྷ་ལ་མཐོལ་ལོ་བཤགས༴ སོགས། མཛད་དུ་གསོལ༔བར། འོག་གི བདེ་གཤེགས་སོགས། ཙ་ཙ༔ བར། རང་བཞིན༴ ནས། དཔལ་དགུའི་མཚན་དང་སྔགས་ཁ་བསྒྱུར་ལ་དྲག་སྔགས་མཐར། ཙ་ཙ༔ བར། དེ་ནས་ལས་བཞིའི་བྲོ་དུས་ཀྱི་སྙེན་སྒྲུབ་ལ། ཧཱུྃ༔ སངས་རྒྱས་ཀུན་གྱི༴ སོགས་སམ་ལས་བྱང་གི ཧཱུྃ༔དགྲ་བགེགས་སོགས་གང་རུང་དང་སྨོན་ལམ། རང་བྱུང་མི་དམིགས༴ སོགས། གསལ་པར་གྱུར་ཅིག༔ བར་བཀྲ་ཤིས་པའི་ཚིགས་བཅད་རྒྱ་ཆེར་བརྗོད་པར་བྱའོ། དེ་ལྟར་གྲུབ་པའི་རིལ་བུ་དེ་ལ་དཀྱིལ་འཁོར་གྱི་ལྷ་རྣམས་ལས་བྱུང་བའི་བདུད་རྩིའི་འོད་ཟེར་གྱིས་སྒྲིབ་པ་སྦྱོང་བར་སྨོན་ལ། ཡིག་བརྒྱ་འབུམ་ཕྲག་གཅིག་བཟླས་ཤིང་ལེགས་པར་བཀུག་ལ་སཙྪ་གདབ་པ་སོགས་བདེ་འདུས་ཞི་བའི་ཆོས་སྡེ་སྐུ་གདུང་ཚད་ལྡན་གྱྀ་ལས་ལྟར་ཉམས་སུ་བླང་བར་བྱའོ། །མ་བསླད་རྡོ་རྗེ་ན་དཱའི་སྒྲ། །མ་དཀྲུགས་ཟབ་གཏེང་གཞུང་གི་

གནད། །མ་ཉམས་བྱིན་རླབས་གཟི་འབར་བ། །མ་འབད་བླ་མ་ལྷ་ཡི་དྲིན། །རབ་འབྱམས་ཞི་དང་ཁྲོ་བོའི་སྤྲིན། །ཐུགས་རྗེའི་ཆར་རྒྱུན་ཆེར་གཡོ་བ། །སྒྲིབ་གསུམ་དྲི་མ་སྦྱངས་ནས་ཀྱང་། སྲིད་པ་གཏིང་ནས་ཅིས་མི་སྤྲུག །འདིས་ཀྱང་རྡོ་རྗེ་ཐེག་པའི་གཞུང་། །སྲིད་པའི་མཐར་ཡང་རྒྱུ་བ་ལས། །ཡིད་སྤྲུལ་གོ་སྐབས་ཐེག་པའི་གཏམ། །ཚངས་ཆེན་ཞིང་དུ་གླེང་གྱུར་ཅིག །ཅེས་རང་ཉིད་ཀྱང་མོས་པའི་ཁར་སྐྱབས་མགོན་ལྔ་པ་ཆེན་པོའི་བཀའ་ལས་བློ་གྲོས་ཀྱི་སྣང་བ་ཐོབ་ཅིང་དཔལ་ཡུལ་བྱང་འདྲེན་བླ་མ་དབྱིག་གཉེན་བཟང་པོ་ནས་ནན་ཏན་དུ་བསྐུལ་བ་ལ་བརྟེན་ནས་བསོད་ནམས་རྒྱ་མཚོའི་སྒྲ་དབྱངས་ཀྱིས་སྤེལ་བ་དོན་དང་ལྡན་པར་གྱུར་ཅིག དགེའོ།།